ՆԱԽԱԳԻԾ

ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ
ՕՐԵՆՔԸ

ԲՆԱԿՉՈՒԹՅԱՆ ԲԺՇԿԱԿԱՆ ՕԳՆՈՒԹՅԱՆ ԵՎ ՍՊԱՍԱՐԿՄԱՆ ՄԱՍԻՆ» ՕՐԵՆՔՈՒՄ  ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ
2024 ԹՎԱԿԱՆԻ ԱՊՐԻԼԻ 11-Ի ՀՕ-164-Ն ՕՐԵՆՔՈՒՄ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ

Հոդված 1. «Բնակչության բժշկական օգնության և սպասարկման մասին» օրենքում փոփոխություններ և լրացումներ կատարելու մասին» 2024 թվականի ապրիլի 11-ի ՀՕ-164-Ն օրենքի (այսուհետ՝ Օրենք) 1-ին հոդվածի 1-ին մասի 20-րդ կետը շարադրել հետևյալ խմբագրությամբ.
«20) ավագ բուժաշխատող՝ առողջապահության բնագավառում որոշակի մասնագիտական գործունեություն իրականացնող ֆիզիկական անձ, որը՝
ա) ունի բարձրագույն բժշկական կրթություն, բժշկի որակավորում և մասնագիտացում, ՇՄԶ հավաստագիր (բացառությամբ առաջին անգամ մասնագիտական գործունեություն իրականացնող՝ համապատասխան մասնագիտական կրթություն, որակավորում և մասնագիտացում ունեցող անձի) և անհատական լիցենզիա.
բ) ունի «ֆարմացիա» դեղագիտություն) մասնագիտությամբ բարձրագույն կրթություն և մագիստրոսի կամ Հայաստանի Հանրապետության օրենսդրությամբ մագիստրոսի կրթական աստիճանին հավասարեցված դիպլոմավորված մասնագետի որակավորում, ՇՄԶ հավաստագիր (բացառությամբ առաջին անգամ մասնագիտական գործունեություն իրականացնող՝ համապատասխան մասնագիտական կրթություն, որակավորում և մասնագիտացում ունեցող անձի) և անհատական լիցենզիա.
գ) ունի բարձրագույն կրթություն և համապատասխան հետավարտական մասնագիտական կրթություն և Հայաստանի Հանրապետության օրենսդրությամբ սահմանված կարգով ստացել է անհատական լիցենզիա և  անհատական լիցենզիան ստանալու օրվանից հինգ տարվա ընթացքում Հայաստանի Հանրապետության օրենսդրությամբ սահմանված կարգով ձեռք է բերել ՇՄԶ հավաստագիր.
դ) ունի բարձրագույն կրթություն և 2014 թվականը ներառյալ լաբորատոր ախտորոշման ոլորտում առնվազն 10 տարվա անընդմեջ աշխատանքային փորձ, ինչպես նաև Հայաստանի Հանրապետության օրենսդրությամբ սահմանված դեպքերում և ժամկետներում ստացել է ՇՄԶ հավաստագիր և անհատական լիցենզիա.»։
Հոդված 2. Օրենքի 12-րդ հոդվածում՝
1) 1-ին մասի 2-րդ կետը շարադրել հետևյալ խմբագրությամբ.
«2) 1-ին հոդվածի 2-րդ մասի, որն ուժի մեջ է մտնում 2027 թվականի հուլիսի 1-ից, բացառությամբ նույն մասով նախատեսված՝ «ֆարմացիա» դեղագիտություն) մասնագիտությամբ բարձրագույն կրթություն և մագիստրոսի կամ Հայաստանի Հանրապետության օրենսդրությամբ մագիստրոսի կրթական աստիճանին հավասարեցված դիպլոմավորված մասնագետի որակավորում ունեցող անձանց ավագ բուժաշխատողների շրջանակում ընդգրկելու վերաբերյալ դրույթի, որն ուժի մեջ է մտնում սույն օրենքի պաշտոնական հրապարակման օրվան հաջորդող օրվանից՝ առանց անհատական լիցենզիա ունենալու պահանջի, մինչև 2028 թվականի հունվարի 1-ը.».
2) 1-ին մասի 4-րդ և 5-րդ կետերում «2027 թվականի հունվարի 1-ից» բառերը փոխարինել «2027 թվականի հուլիսի 1-ից» բառերով.
3) 4-րդ մասում «2027 թվականի հունվարի 1-ը» բառերը փոխարինել «2027 թվականի հուլիսի 1-ը» բառերով.
[bookmark: _GoBack]4) 4-րդ մասից հետո լրացնել նոր 4.1-ին, 4․2-րդ և 4․3-րդ մասեր՝ հետևյալ բովանդակությամբ.
«4.1. Սույն օրենքի 1-ին հոդվածով նախատեսված՝ «ֆարմացիա» դեղագիտություն) մասնագիտությամբ բարձրագույն կրթություն և մագիստրոսի կամ Հայաստանի Հանրապետության օրենսդրությամբ մագիստրոսի կրթական աստիճանին հավասարեցված դիպլոմավորված մասնագետի որակավորում ունեցող ավագ բուժաշխատողների նկատմամբ անհատական լիցենզիա ունենալու պահանջը կիրառվում է 2028 թվականի հունվարի 1-ից։ Ընդ որում, մինչև նշված ժամկետը տվյալ անձինք կարող են իրականացնել համապատասխան մասնագիտական գործունեություն առանց անհատական լիցենզիայի՝ ՇՄԶ հավաստագրի հիման վրա, Հայաստանի Հանրապետության օրենսդրությամբ սահմանված պահանջներին համապատասխան։».
4․2․ Սույն հոդվածի 4-րդ մասով, ինչպես նաև «Բնակչության բժշկական օգնության և սպասարկման մասին» օրենքի 31-րդ հոդվածի 1-ին մասի 8.1-ին կետով և 35.1-ին հոդվածի 1-ին մասով նախատեսված՝ անցումային անհատական լիցենզիա ստանալու պարտադիր պահանջը չի տարածվում մինչև 2025 թվականի օգոստոսի 1-ը կլինիկական օրդինատուրա (կլինիկական ռեզիդենտուրա) կամ ռազմաբժշկական հետբուհական ուսուցում իրականացնող հաստատություններ ընդունված անձանց վրա՝ մինչև նրանց համապատասխան ուսումնառության ավարտը։ 
4․3․ Սույն հոդվածի 4․2-րդ մասով նշված անձինք իրավունք ունեն կամավոր հիմունքներով ստանալու անցումային անհատական լիցենզիա՝ Հայաստանի Հանրապետության օրենսդրությամբ սահմանված կարգով։»․
5) 5-րդ մասը շարադրել հետևյալ խմբագրությամբ.
«5. Մինչև 2027 թվականի հուլիսի 1-ը ավագ բուժաշխատողների ձեռք բերած ՇՄԶ հավաստագրերը 2027 թվականի հուլիսի 1-ից ուժը կորցրած են ճանաչվում՝ անկախ դրանցում նշված գործողության ժամկետից, բացառությամբ սույն օրենքի 1-ին հոդվածով նախատեսված՝ «ֆարմացիա» դեղագիտություն) մասնագիտությամբ բարձրագույն կրթություն և մագիստրոսի կամ Հայաստանի Հանրապետության օրենսդրությամբ մագիստրոսի կրթական աստիճանին հավասարեցված դիպլոմավորված մասնագետի որակավորում ունեցող անձանց ՇՄԶ հավաստագրերի։».
6) 5-րդ մասից հետո լրացնել նոր 5.1-ին մաս՝ հետևյալ բովանդակությամբ.
«5.1. Սույն օրենքի 1-ին հոդվածով նախատեսված՝ «ֆարմացիա» դեղագիտություն) մասնագիտությամբ բարձրագույն կրթություն և մագիստրոսի կամ Հայաստանի Հանրապետության օրենսդրությամբ մագիստրոսի կրթական աստիճանին հավասարեցված դիպլոմավորված մասնագետի որակավորում ունեցող ավագ բուժաշխատողների մինչև 2028 թվականի հունվարի 1-ը ձեռք բերված ՇՄԶ հավաստագրերը 2028 թվականի հունվարի 1-ից ուժը կորցրած են ճանաչվում՝ անկախ դրանցում նշված գործողության ժամկետից։»։
Հոդված 3. Եզրափակիչ մաս և անցումային դրույթներ
1․ Սույն օրենքն ուժի մեջ է մտնում պաշտոնական հրապարակման օրվան հաջորդող օրվանից։
2․ Սույն օրենքի 1-ին հոդվածով նախատեսված՝ «ֆարմացիա» դեղագիտություն) մասնագիտությամբ բարձրագույն կրթություն և մագիստրոսի կամ Հայաստանի Հանրապետության օրենսդրությամբ մագիստրոսի կրթական աստիճանին հավասարեցված դիպլոմավորված մասնագետի որակավորում ունեցող անձինք առանց անհատական լիցենզիայի կարող են մասնագիտական գործունեություն իրականացնել մինչև 2028 թվականի հունվարի 1-ը։

